Yantai

**Yantai** () on prefektuuritason merenrantakaupunki Shandongin niemimaalla Shandongin maakunnassa Kiinassa. Kaupunki sijaitsee linnuntietä noin 400 kilometriä maakunnan pääkaupunki Jinanista itään. Yantain väkiluku on 6,968 miljoonaa (2010) ja pinta-ala 13&nbsp;746 neliökilometriä. 

Kaupunki rajoittuu pohjoisessa Bohainmereen, idässä Weihain kaupunkiin ja etelässä Keltaiseenmereen sekä lännessä Qingdaon ja Weifangin kaupunkeihin.  Kaupungilla on 702 kilometriä rantaviivaa ja siihen kuuluu 63 saarta.

Piirikuntatasolla Yantai jakautui 12 osaan seuraavasti (väkiluvut vuodelta 2010):

;Kaupunkipiirit (4) 
* Fushan (福山区), 600&nbsp;468 as.
* Laishan (莱山区), 329&nbsp;304 as.
* Muping (牟平区), 467&nbsp;907 as.
* Zhifu (芝罘区), 830&nbsp;054 as.
;Piirikunnat (1)
* Changdao (长岛县), 44&nbsp;025 as. 

;Piirikuntatason kaupungit (7)
* Haiyang (海阳市), 638&nbsp;729 as.
* Laiyang (莱阳市), 878&nbsp;591 as.
* Laizhou (莱州市), 883&nbsp;896 as.
* Longkou (龙口市), 688&nbsp;255 as.
* Penglai (蓬莱市), 451&nbsp;109 as.
* Qixia (栖霞市), 589&nbsp;620 as.
* Zhaoyuan (招远市), 566&nbsp;244 as.

Yantai on suosiotaan kasvattanut rantalomakohde monelle kiinalaiselle. Seutu on tunnettu Aasian laajimpiin kuuluvana viinintuotantoalueena, jossa on tuotettu viiniä jo yli 100 vuotta. Viinintuotantoa esitellään esimerkiksi Changyun viinikulttuurimuseossa, joka on perustettu 1892 avatun Changyun viinitehtaan aiempiin tiloihin.

Seudun asutushistoria ulottuu 10&nbsp;000 vuoden taakse.  Toisen oopiumisodan seurauksena kaupungin satama avattiin ulkomaalaisille aluksille. Ming-dynastian (1368–1644) aikana kaupungin pohjoiselle mäelle pystytettiin Langyantai-torni, joka tornin merkkitulella kaupunkilaisia avulla varoitettiin merirosvoista. Kaupungin nimi on seurausta tästä varoitustornista, sillä Yantai on yhdistelmä sanoista *yan* ’savu’ ja *tai* ’torni’.

Yantain satama on erittäin suuri rahtisatama, jonka kautta kulki vuonna 2013 yhteensä 286,8 miljoonaa tonnia rahtia, jolla määrällä se oli Kiinan 13. suurin rahtisatama.

Nopean junayhteyden kaupunkiin tuo Kiinan rautateiden suurnopeusjunalinja Jinan–Zibo–Weifang–Qingdao–Yantai–Weihai–Rongcheng. Yantai Laishanin kansainvälinen lentoasema palvelee kaupunkia. 

## Ilmasto
Yantaissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 13&nbsp;°C ja keskimääräinen sademäärä 680 millimetriä. Elokuu on lämpimin kuukausi. Silloin vuorokauden keskilämpötila on noin 25&nbsp;°C. Viilein kuukausi on tammikuu, jolloin keskilämpötila on noin –1&nbsp;°C. Sateisin kuukausi on heinäkuu, jolloin sataa keskimäärin noin 170 millimetriä. Tammikuu puolestaan on kuivin kuukausi. Silloin keskimääräinen sadanta on 11 millimetriä.


Yantai Railway Station facade.jpg|Yantain rautatieasema.
Yantai hill.jpg|Kaupunkinäkymä Yantain vuorelta.
Yantaiuni1.jpg|Yantain yliopistoaluetta.
Chateau-Changyu.jpg|Changyun viinitilaa (Beiyujia Wineyards).
TAISUN with SS AMAZONIA.JPG|Porauslautan rakentamista Yantai Raffles -telakalla.
Nanshan temple.JPG|Nanshan temppeli ja suuri buddhapatsas Longkoun piirikuntatason kaupungissa.
Penglai City view.jpg|Penglai, piirikuntatason kaupunki.
Penglaige.jpg|Penglain rantaa.


## Lähteet

## Aiheesta muualla